





a spre fiinţă, dăne-o nouă astăzi, şi ne iartă nouă greşelile noastre, pre- 
cum și noi iertăm greșiţilor noștri. Şi nu ne duce pe noi în ispită, ci ne 
izbăveşte de cel viclean. Că a Ta este împărăţia şi puterea și slava în veci. 
Amin. 











Doamne miluieşte. 


ntru-tot Sfântă Treime, Dumnezeule şi Făcătorule a toate, aju- 
tă-mă şi mă călăuzeşte, c i să înţeleg aceşti Psalmi, pe care 
Duhul Sfânt i-a rostit prin gura prorocului Tău David. Căci, cunos- 
cându-mi slăbiciunea 








i nepriceperea, cad înaintea Ta și mă rog: în- 
ste-mi mintea şi inima, Dumnezeule, ca să nu mă îngreuiez de 
graiurile gurii, ci să mă veselesc de înțelegerea cuvintelor şi să cuget la 
lucrarea poruncilor Tale. Lumines i mă binecu- 
vântează, Stăpâne, ca din inimă 








ă-mă cu harul Tău 












rostesc cu limba mea așa: 





Fericit bărbatul care n-a umblat în sfatul necredincioșilor 
în calea păcătoşilor nu a stat, şi pe scaunul pierzătorilor n-a 
şezut; 





ci în legea Domnului e voia lui și la legea Lui va cugeta ziua 
și noaptea. 


Şi va fi ca un pom răsădit lângă izvoarele apelor, care rodul 
său va da la vremea sa, și frunza lui nu va cădea, și toate câte 
va face vor spori. 


Nu sunt aşa necredincioșii, nu sunt așa! Ci ca praful ce-l spul- 
beră vântul de pe faţa pământului. 


De aceea nu se vor ridica necredincioşii la judecată, nici pă- 
cătoşii, în sfatul drepţilor. 


Că ştie Domnul calea drepţilor, iar calea necredincioșilor va 
pieri. 





pentru ce s-au întărâtat neamurile şi popoarele au cugetat de- 
şertăciuni? 

Ridicatu-s-au împărații pământului şi căpeteniile s-au adu- 
nat laolaltă împotriva Domnului şi a unsului Său, zicând: 





„Să rupem legăturile lor şi să lepădăm de la noi jugul lor!” 

Cel ce locuieşte în ceruri va râde de dânşii şi Domnul îi va bat- 
jocori pe ei. 

Atunci va grăi către ei întru iuţimea Lui și întru mânia Lui îi 
va tulbura pe ei. 

lar eu am fost pus împărat de EI peste Sion, muntele cel sfânt al 
Lui, vestind porunca Domnului. 


Domnul a zis către mine: „Fiul Meu eşti tu, Eu astăzi te-am 
născut! 





Cere de la Mine şi-ţi voi da neamurile moştenire ție, şi în stăpâ- 
nirea ta, marginile pământului. 

Le vei paşte pe ele cu toiag de fier; ca pe vasele olarului le 
vei zdrobi!” 

Şi acum, împărați, înțelegeți! Învățați-vă, toți cei ce jude- 
cați pământul! 


Slujiți Domnului cu frică și vă bucurați de El cu cutremur! 


Luaţi învățătură, ca nu cumva să Se mânie Domnul și să pieriţi 
din calea cea dreaptă! Când se va aprinde degrab mânia Lui, 
fericiţi toţi cei ce se încred în El. 





Doamne, cât s-au înmulțit cei ce mă necăjesc! Mulți se scoală 
asupra mea; 


Mulți zic sufletului meu: „Nu este mântuire lui întru Dum- 
nezeul lui!” 


Jar Tu, Doamne, sprijinitorul meu ești, slava mea şi Cel ce înalți 
capul meu! 


Cu glasul meu către Domnul am strigat și m-a auzit din muntele 
cel sfânt al Lui. 


Eu m-am culcat și am adormit; sculatu-m-am, că Domnul mă 
va sprijini. 
Nu mă voi teme de mulțimea poporului care dimprejur mă îm- 


presoară. 


Scoală, Doamne, mântuiește-mă, Dumnezeul meu, că Tu ai 
bătut pe toți cei ce mă vrăjmășesc în zadar, dinţii păcătoşilor ai 
zdrobit! 


A Domnului este mântuirea și peste poporul Tău, binecuvânta- 
rea Ta. 
Slavă Tatălui şi Fiului și Sfântului Duh; 
şi acum și pururea și în vecii vecilor. Amin. 
Aliluia, Aliluia, Aliluia. Slavă ie, Dumnezeule! 
Doamne miluiește, Doamne miluieşte, Doamne miluieşte. 
Slavă Tatălui şi Fiului şi Sfântului Duh; 
şi acum şi pururea şi în vecii vecilor. Amin. 

cra , 
Când Te-am chemat, m-ai auzit, Dumnezeul dreptății mele! 
Întru necaz m-ai desfătat. Milostiveşte-Te spre mine şi as 
cultă rugăciunea mea! 


â i i la inimă? ce iu- 
Fiji oamenilor, până când veți fi grei ie inimă? Pentru 
biţi deşertăciunea şi căutați minciuna“ 


ă c i Său; 
Cunoaşteţi că minunat a făcut Domnul pe cel aR al Său; 
Domnul mă va auzi când voi striga către Dânsul. 


Mâniaţi-vă, dar nu greşiţi; de cele ce ziceţi în inimile voastre; 
întru aşternuturile voastre, vă căiţi! 

Jertfiţi jertfa dreptăţii și nădăjduiţi în Domnul! | 

Multi zic: „Cine ne va arăta nouă bunătăţile?” Dar însemna- 
tu-s-a peste noi lumina feţei Tale, Doamne: 


í à E tr 
Dat-ai veselie în inima mea; mai mare decât veselia A poy 
rodul de grâu, de vin şi de untdelemn de care s-au în estulat. 


i voi i, că sebi 
Cu pace mă voi culca și voi adormi» că "Tu, Doamne, deo 
pe mine întru nădejde m-ai sălășluit! 


3 i a 
Graiurile mele ascultă-le, Doamne, înţelege strigarea me 


ăciunii Împă şi Dum- 
la aminte la glasul rugăciunii mele; bapa meu ş 
nezeul meu, căci către 'Tine mă voi ruga, Doamne: 





Dimineața vei auzi glasul meu; dimineața voi sta înaintea Ta 


şi mă vei vedea. 

Că Tu eşti un Dumnezeu Care nu voieşte fărădelegea, nici nu 
va locui lângă Tine cel ce vicleneşte. 


Nu vor sta călcătoriii de lege în preajma ochilor Tăi; urât-ai pe 
toţi cei ce lucrează fărădelegea. 


Pierde-vei pe toţi cei ce grăiesc minciuna; de bărbatul ucigaș 
şi viclean se scârbeşte Domnul. 


Iar eu, întru mulțimea milei Tale, voi intra în casa Ta, închi- 
na-mă-voi spre sfânt lăcaşul Tău, întru frica Ta. 


Doamne, călăuzeşte-mă întru dreptatea Ta, din pricina vrăj- 
maşilor mei, îndreptează înaintea Ta calea mea! 


Că nu este în gura lor adevăr, inima lor este deșartă; mor- 
mânt deschis gâtlejul lor, cu limbile lor vicleneau. 


Judecă-i pe ei, Dumnezeule! Să cadă din sfaturile lor! După 
mulțimea nelegiuirilor lor, alungă-i pe ei, că 'Te-au amărât, 
Doamne! 

Şi să se veselească toţi cei ce nădăjduiesc în Tine; în veac se 
vor bucura și Te vei sălășlui întru ei, şi se vor lăuda întru Tine 
toţi cei ce iubesc numele Tău. 


Că Tu îl vei binecuvânta pe cel drept, Doamne, căci cu arma 
bunăvoirii ne-ai încununat pe noi. 


Doamne, nu cu mânia Ta să mă mustri pe mine, nici cu iuți- 
mea Ta să mă cerți! 


Miluieşte-mă, Doamne, că neputincios sunt! Vindecă-mă, 
Doamne, că s-au tulburat oasele mele, 

şi sufletul meu s-a tulburat foarte! Şi Tu, Doamne, până când? 


Întoarce-Te, Doamne, izbăvește sufletul meu! Mântuieș- 
te-mă, pentru mila Ta! 


Că nu este întru moarte cine să Te pomenească; iar în iad cine 
Te va lăuda? 


Ostenit-am întru suspinul meu, spăla-voi în fiecare noapte 
patul meu, cu lacrimile mele aşternutul meu voi uda. 


Tulburatu-s-a de mânie ochiul meu, îmbătrânit-am între toți 
vrăjmaşii mei. 

Depărtați-vă de la mine toți cei ce lucraţi fărădelegea, că a 
auzit Domnul glasul plângerii mele! 


Auzit-a Domnul cererea mea, Domnul rugăciunea mea a pri- 
mit. 





Să se rușineze şi să se tulbure foarte toţi vrăjmaşii mei, în- 
toarcă-se degrab 





să se rușineze foarte! 


Slavă... Și acum... Aliluia... 


Doamne, Dumnezeul meu, în Tine am nădăjduit! Mântuieș- 
te-mă de toți cei ce mă prigonesc şi mă izbăveşte, 


ca nu cumva să răpească sufletul meu ca un leu, nefiind cine 
să mă izbăvească, nici cine să mă mântuiască! 

Doamne, Dumnezeul meu, de am făcut aceasta, de este ne- 
dreptate în mâinile mele, 


de am răsplătit celor ce îmi răsplătesc mie cu rele, atunci să 
cad de la vrăjmaşii mei deșert! 


Să prigonească vrăjmașul sufletul meu şi să-l prindă! Să calce 
la pământ viaţa mea și slava mea în țărână să o aşeze! 


Scoală-Te, Doamne, întru mânia Ta, înalță-Te întru hotare- 
le vrăjmaşilor Tăi! Scoală-Te, Doamne, Dumnezeul meu, cu 
porunca pe care ai poruncit-o, 


şi adunare de popoare Te va înconjura, și pentru ea, întoar- 
ce-Te la înălțime! 


Domnul va judeca popoarele. Judecă-mă, Doamne, după 
dreptatea şi după nerăutatea mea! 





Sfârşească-se răutatea păcătoşilor vei călăuzi pe cel drept, 


Dumnezeule, Care cercetezi inimile și rărunchii cu dreptate! 


Ajutorul meu este de la Dumnezeu, Cel ce mântuiește pe cei 
drepți la inimă. 


Dumnezeu este judecător drept, tare şi îndelung-răbdător, și 
nu-Și varsă mânia în fiecare zi. 

De nu vă veţi întoarce, sabia Sa o va luci, arcul Său l-a întins 
şi l-a pregătit; 

şi în el a gătit uneltele morții; săgețile Sale pentru cei ce ard 
le-a făcut. 

lată, păcătosul a poftit nedreptate, a zămislit necaz şi a născut 
fărădelege. 

Groapă a săpat şi a adâncit-o pe ea, şi va cădea în groapa pe 
care a făcut-o. 








Întoarce-se-va necazul asupra capului său, şi pe creștetul lui 
nedreptatea lui se va pogori. 


Lăuda-voi pe Domnul după dreptatea Lui şi voi cânta nume- 
lui Domnului Celui Preaînalt. 


Doamne, Dumnezeul nostru, cât de minunat este numele 
Tău în tot pământul! Că s-a înălțat slava Ta mai presus de 
ceruri. 





Din gura pruncilor și a celor ce sug Ţi-ai gătit laudă, din pri- 
cina vrăjmașilor Tăi, ca să surpi pe vrăjmaş şi pe răzbunător. 
Că voi vedea cerurile — lucrul mâinilor Tale, luna și stelele, 
pe care Tu le-ai întemeiat. 


Ce este omul, că: 
cetezi pe el? 





aminteşti de el, sau fiul omului, că-l cer- 


Micşoratu-l-ai cu puţin față de îngeri, cu slavă 
încununat pe el, 


cu cinste l-ai 





şi l-ai pus peste lucrurile mâinilor Tale; toate le-ai supus sub 
picioarele lui: 


oile şi boii, toate; încă şi dobitoacele câmpului; 
păsările cerului și peştii mării, care străbat cărările mărilor. 


Doamne, Dumnezeul nostru, cât de minunat este numele 
Tău în tot pământul! 


Slavă... Şi acum... Aliluia... 

Sfinte Dumnezeule... Slavă... Şi acum... 


Preasfântă Treime... Doamne miluieşte... 


Slavă... Şi acum... Tatăl nostru...» 


ntru fărădelegi zămislit fiind eu, desfrânatul, nu îndrăznesc să 
privesc la înălţimea cerului, dar îndrăznind spre iubirea Ta de oa- 
meni, strig: Dumnezeule, milostiv fii mie păcătosului, şi mă mân- 
tuieşte. 


e vreme ce dreptul abia se mântuieşte, cum mă voi arăta eu, 
păcătosul, cel ce n-am purtat greutatea şi ăduful zilei? Dar numă- 
ră-mă şi pe mine, Dumnezeule, împreună cu lucrătorii cei din cea- 
sul al unsprezecelea, şi mă mântuieşte. 





Slavă... 


rațele părintești grăbeşte a le deschide mie, căci în desfrânări 
am cheltuit viața mea. Spre bogăţia cea necheltuită a îndurărilor 
Tale privind, Mântuitorule, nu trece acum cu vederea inima mea 
cea săracă, căci către Tine, Doamne, cu umilinţă strig: Greşit-am la 
cer şi înaintea Ta ! 


Și acum... 


reasfântă Fecioară, nădejdea creştinilor, Marie, pe Dumnezeu 
pe care L-ai născut mai presus de minte şi de cuvânt, neîncetat roa- 
gă-L împreună cu Puterile cele de sus, să ne dea iertare de păcate şi 
indreptare vieţii, nouă celor ce cu credinţă şi cu dragoste pururea te 
marim. 


Doamne miluieşte... 

tăpâne Atotţiitorule, Puterea cea începătoare de lumină şi 
atot-înţeleaptă, Părintele Cuvântului şi Purcezătorul Duhului Tău 
celui de o putere, care pentru îndurările milostivirii şi negrăita 
bunătate, nu ai trecut cu vederea firea omenească ce era cuprinsă 
de întunericul păcatului, ci lumii ai dăruit lumina sfintelor Tale în- 
vățături prin Lege şi prin proroci, iar mai apoi, ai binevoit a dărui 
nouă cu trup pe Însuşi Unul-născut Fiul Tău, Cel ce la străluci- 





rea luminii Tale ne-a povăţuit! Fie urechile Tale luând aminte spre 
glasul rugăciunii noastre şi ne dăruieşte nouă, Doamne, cu inimă 





veghetoare şi trează să petrecem toată noaptea acestei vieţi, aştep 
eului nostru, judecătorului tu 
turor, nu culcaţi şi dormind, ci priveghind şi sculaţi spre lucrarea 


poruncilor Lui. Dă-ne să aflăm bucuria sfinților, să auzim glasul 





tând venirea Fiului Tău şi Dumnez 


cel neincetat al celor ce 'Te laudă şi să vedem nespusa dulceaţă a 
Feţei Tale. Că bun şi lubitor de oameni Dumnezeu eşti, 
înălțăm: Tatălui Celui fără de început, împreună 
Fiului Tău, şi Preasfântului şi de viaţă Făcătorului 
şi pururea, şi în vecii vecilor. Amin. 





și ie slavă 





i Unuia-născut 
ău Duh, acum 











N 

Lăuda-Te-voi, Doamne, cu toată inima mea, povesti-voi toate 
minunile Tale! 


Veseli-mă-voi şi mă voi bucura de Tine; cânta-voi numelui 
Tău, Preaînalte! 


Când se va întoarce vrăjmașul meu înapoi, slăbi-vor şi vor 
pieri de la faţa Ta. 


Că mi-ai făcut judecată şi dreptate; şezut-ai pe tron; Cel ce 
judeci cu dreptate! 


Certat-ai neamurile și a pierit necredinciosul; şters-ai nume- 
le lui în veac şi în veacul veacului. 


Vrăjmaşului i-au lipsit săbiile până în sfârşit, şi cetățile i le-ai 
surpat; pierit-a pomenirea lui cu răsunet. 


lar Domnul rămâne în veac; gătit-a tronul Lui spre judecată, 

şi EL va judeca lumea cu dreptate, judeca-va popoarele cu ne- 
părtinire. 


Şi S-a făcut Domnul scăpare săracului, ajutor la vreme potri- 
vită, în necazuri. 


Să nădăjduiască în Tine cei ce cunosc numele Tău, că n-ai pă- 
răsit pe cei ce Te caută pe Tine, Doamne! 


Cântaţi Domnului, Celui ce locuieşte în Sion, vestiți între 
neamuri faptele Lui! 

Că Cel ce răzbună sângele lor Și-a adus aminte, n-a uitat stri- 
gătul săracilor. 

Miluieşte-mă, Doamne! Vezi înjosirea mea de către vrăjmașii 
mei, Cel ce mă înalți din porţile morții, 


ca să vestesc toate laudele Tale în porţile fiicei Sionului! Ve- 
seli-ne-vom de mântuirea Ta! 


Afundatu-s-au neamurile în stricăciunea pe care au făcut-o; 
în cursa aceasta pe care au ascuns-o s-a prins piciorul lor. 
Domnul Se face cunoscut când săvârşeşte judecăți: întru fap- 
tele mâinilor sale s-a prins păcătosul. 


Întoarcă-se păcătoşii în iad, toate neamurile care-L uită pe 
Dumnezeu! 


Că nu până în sfârşit va fi uitat săracul, răbdarea săracilor nu 
va pieri până în sfârşit. 
Scoală-Te, Doamne, să nu se întărească omul, să fie judecate 
neamurile înaintea Ta! 


Pune, Doamne, legiuitor peste ele, ca să cunoască neamurile 
că oameni sunt! 


Pentru ce, Doamne, stai departe și treci cu vederea în vreme 
de necaz? 

Când se mândreşte necredinciosul, se aprinde săracul; se 
prind în sfaturile pe care le gândesc. 


Că se laudă păcătosul cu poftele sufletului său, și cel ce face 
nedreptate pe sine se binecuvântează. 


Întărâtat-a cel păcătos pe Domnul; după mulțimea mâniei lui 
nu-L va căuta; nu este Dumnezeu înaintea lui. 


Spurcate sunt căile lui în toată vremea; lepădate sunt judecă- 
ile Tale de la faţa lui, peste toți vrăjmașii lui va stăpâni. 


Că a zis în inima lui: „Nu mă voi clătina, din neam în neam 
rău nu-mi va fi” 


Gura lui e plină de blestem, de amărăciune şi de vicleșug; sub 
limba lui, necaz și durere. 

Stă la pândă în ascuns cu cei bogaţi, ca să ucidă pe cel nevino- 
vat; ochii lui spre cel sărac privesc. 

Pândeşte în ascuns, ca leul în culcușul său; pândeşte ca să-l 
apuce pe sărac, să-l răpească pe sărac când îl va ademeni pe 
el; 

în cursa lui îl va smeri pe el, se va pleca și va cădea când îi va 
stăpâni pe cei săraci. 

Că a zis în inima lui: „A uitat Dumnezeu! Și-a întors fața, ca 
să nu vadă până în sfârşit” 

Scoală-Te, Doamne, Dumnezeul meu, înalță-se mâna Ta, nu 
uita pe săracii Tăi până în sfârșit! 

Pentru ce necredinciosul a mâniat pe Dumnezeu? Că a zis în 
inima lui: „Domnul nu va cerceta!” 


Vezi, pentru că Tu și la durere şi la mânie priveşti, ca să-l dai 
pe el în mâinile Tale; că săracul s-a lăsat în grija Ta, și orfa- 
nului Tu i-ai fost ajutor. 

'7drobeşte braţul celui păcătos şi viclean! Căuta-se-va păcatul 
lui şi nu se va afla. 


Domnul este Împărat în veac şi în veacul veacului. Pieriţi, 
neamuri, de pe pământul Lui! 


Dorința săracilor ai auzit-o, Doamne! Gata este inima lor și 
urechea Ta a luat aminte la ea. 


Fă judecată orfanului şi celui smerit, ca să nu se mai mân- 
drească omul pe pământ! 


În Domnul am nădăjduit; cum veţi zice sufletului meu: „Mu- 
tă-te în munţi ca 0 pasăre? 

Că, iată, păcătoşii şi-au încordat arcul, au gătit săgeți în tol- 
bă, ca să-i săgeteze, în întuneric, pe cei drepți la inimă. 





Cele pe care Tu le-ai săvârşit, ei le-au surpat; dar dreptul ce a 
făcut? 


Domnul este în lăcașul cel sfânt al Său, Domnul în cer Își are 
tronul. Ochii Lui spre cel sărac privesc; genele Lui cercetează 
pe fiii oamenilor. 


Domnul cercetează pe cel drept și pe cel necredincios; iar cel 
ce iubește nedreptatea îşi urăşte sufletul. 


Va ploua curse peste cei păcătoşi; foc pucioasă şi suflare de 
vifor este partea paharului lor. 


Că drept este Domnul şi dreptatea a iubit, fața Lui la cele 
drepte a privit. 


Slavă... Şi acum... Aliluia... 

Mântuieşte-mă, Doamne, că a lipsit cel cuvios; că s-au împu- 
ţinat adevărurile de la fiii oamenilor. 

Deşertăciuni a grăit fiecare către aproapele său; buze viclene 
în inima lor şi cele rele în inimă au grăit. 


Pierde-va Domnul toate buzele cele viclene şi limba cea plină 
de mândrie, 


pe cei ce au zis: „Cu limba noastră ne vom mări, buzele noas- 
tre la noi sunt; cine ne este nouă Domn?” 

„Pentru necazul săracilor şi suspinul celor lipsiți acum Mă 
voi scula, zice Domnul, le voi face mântuire, o voi vesti pe ea 
cu îndrăznire” 

Cuvintele Domnului sunt cuvinte curate, argint lămurit în 
foc, cercat în topitoare, curățit de şapte ori. 

Tu, Doamne, ne vei păzi şi ne vei feri de neamul acesta în veac! 
împrejur necredincioșii umblă, dar după măsura înălțimii 
Tale ai purtat grijă de fiii oamenilor. 


Până când, Doamne, mă vei uita până în sfârşit? Până când 
Îţi vei întoarce fața Ta de la mine? 


Până când voi pune gânduri în sufletul meu şi dureri în inima 
mea, ziua şi noaptea? Până când se va înălța vrăjmaşul meu 
asupra mea? 







Caută spre mine, auzi-mă, Doamne, Dumnezeul meu! Lumi- 
nează ochii mei, ca nu cumva să adorm spre moarte, 


ca nu cumva să zică vrăjmașul meu: „Întăritu-m-am asupra 
Jui!” Cei ce mă necăjesc se vor bucura de mă voi clătina. 


Iar eu în mila Ta am nădăjduit; bucura-se-va inima mea de 
mântuirea Ta; cânta-voi Domnului, Celui ce mi-a făcut bine; 
voi cânta numelui Domnului Celui Preainalt. 


Zis-a cel nebun întru inima sa: „Nu este Dumnezeu!” Strica- 
tu-s-au oamenii şi urâţi s-au făcut întru îndeletnicirile lor. 
Nu este nimeni care să facă binele, nici măcar unul nu este! 





Domnul din cer a privit peste fiii oamenilor, ca să vadă de 
este vreunul care înțelege sau Îl caută pe Dumnezeu. 


Toţi s-au abătut, împreună netrebnici s-au făcut; nu este ni- 
meni care să facă binele, nici măcar unul nu este! 


Oare nu se vor înţelepţi toți cei ce lucrează fărădelegea? Cei 
ce-l mănâncă pe poporul Meu precum mănâncă pâine, pe 
Domnul nu L-au chemat. 


Cu frică s-au temut acolo unde nu era frică, pentru că Dom- 
nul este cu neamul drepţilor. 


Gândul săracului l-aţi rușinat, dar Domnul este nădejdea lui. 


Cine va da, din Sion, mântuirea lui Israel? Când va întoarce 
Domnul din robie pe poporul Său, bucura-se-va Iacov şi seva 
veseli Israel. 


Slavă... Şi acum... Aliluia... 

Doamne, cine va locui în cortul Tău? Şi cine se va sălășlui 
în muntele cel sfânt al Tău? 


Cel ce umblă fără prihană şi lucrează dreptatea, cel ce grăieș- 
te adevăr în inima sa, 


cel ce n-a viclenit cu limba sa și n-a făcut rău aproapelui său, 
şi n-a încuviințat ocara împotriva vecinilor săi. 


Defăimatu-s-a înaintea lui cel ce vicleneşte, iar pe cei ce se 
tem de Domnul el îi slăveşte; cel ce nu-și calcă jurământul 
făcut aproapelui; 


argintul său nu l-a dat cu camătă și daruri împotriva celor ne- 
vinovaţi nu a luat. Cel ce face acestea nu se va clătina în veac. 


Păzeşte-mă, Doamne, că în Tine am nădăjduit! 
Zis-am Domnului: „Domnul meu eşti Tu, de bunătăţile mele 
nu ai trebuință!” 


Pentru sfinţii cei de pe pământul Lui, Domnul a făcut mi- 
nuni; toate voile Sale sunt întru ei. 


Înmulțitu-s-au slăbiciunile neamurilor; dar după aceea s-au 
sârguit. Nu voi aduna cu jertfe de sânge adunările lor, nici nu 
voi pomeni numele lor pe buzele mele. 
Domnul este partea moştenirii mele și a paharului meu. Tu 
ești Cel ce-mi dai înapoi moștenirea. 

Sorţii mi-au căzut întru cele mai bune, şi moștenirea mea este 
cea mai bună. 


Binecuvânta-voi pe Domnul, Cel ce m-a înțelepțit; până în 
noapte, aceasta m-au învățat rărunchii mei. 


Văzut-am pe Domnul înaintea mea pururea, că de-a dreapta 
mea este, ca să nu mă clatin. 


Pentru aceasta s-a veselit inima mea și s-a bucurat limba mea, 
încă şi trupul meu se va sălășlui întru nădejde. 


Că nu vei părăsi sufletul meu în iad, nici nu-l vei da pe cel 
cuvios al Tău să vadă stricăci 









Cunoscute mi-ai făcut căile vieţii; umplea-mă-vei de veselie 
cu fața Ta; desfătări sunt de-a dreapta Ta în veac. 


Auzi, Doamne, dreptatea mea, ia aminte la cererea mea, as- 
cultă rugăciunea mea din buze fără de viclenie! 


De la fața Ta judecata mea să iasă, ochii mei să vadă cele drep- 
te. 


Cercat-ai inima mea, noaptea ai cercetat-o; cu foc m-ai lămu- 
rit şi nu s-a aflat intru mine nedreptate. 


Ca să nu grăiască gura mea lucrurile oamenilor, pentru cu- 
vintele buzelor Tale eu am păzit căi aspre. 


Îndreptează pașii mei întru cărările Tale, ca să nu se clatine 
pașii mei! 


Eu am strigat, că Tu m-ai auzit, Dumnezeule! Pleacă urechea 
"Ta spre mine și auzi cuvintele mele! 

Minunate arată-Ți milele Tale, Cel ce mântuiești pe cei ce nă- 
dăjduiesc în Tine de cei ce stau împotriva dreptei Tale! 


Păzeşte-mă, Doamne, ca pe lumina ochilor! 


Întru acoperământul aripilor Tale acoperi-mă-vei de fața ne- 
credincioşilor care m-au necăjit. 

Vrăjmaşii mei sufletul meu l-au cuprins; grăsimea lor și-au 
ascuns-o, gura lor a grăit mândrie. 

Cei ce m-au scos afară acum m-au înconjurat, ochii lor și-au 
aţintit ca să mă plece la pământ. 


Pânditu-m-au ca un leu gata de vânătoare și ca un pui de leu 
ce locuieşte în ascunzișuri. 





Scoală-Te, Doamne, întâmpină-i pe ei şi-i împiedică! Izbă- 
veşte sufletul meu de cel necredincios, sabia Ta, de vrăjmașii 
mâinii Tale. 


Doamne, de cei aleşi ai pământului desparte-i pe ei în viața 
lor, că s-a umplut pântecele lor de cele ascunse ale Tale! Să- 


turatu-s-au de cele necurate și au lăsat rămășițele pruncilor 
lor. 








Iar eu întru dreptate mă voi arăta feţei Tale, sătura-mă-voi 
când mi se va arăta slava Ta. 


Slavi i acum... Aliluia... 





Sfinte Dumnezeule... 
Pre 


Slavă... Şi acum... 





sfântă Treime... Doamne miluieşte... 


Slavă... Şi acum... Tatăl nostru... 






u sunt, Doamne, pomul cel neroditor, care nicio roadă de po- 
căință nu aduc. Și pentru că mă tem de tăiere și de focul cel nestins 
mă înfricoşez, rogu-mă ie: mai înainte de sfârșit, întoarce-mă și 
mă mântuieşte. 

a valurile mării s-au ridicat asupra mea fărădelegile și ca o co- 
rabie în mare mă învăluiesc de mulțimea greșelilor. Dar Tu, Doam- 
ne, la limanul cel lin, prin pocăință, îndreptează-mă şi mă miluieşte. 








Slavă... 





ște-mă! a zis David. Deci şi eu strig către Tine: Greşit-am, 
Mântuitorule, şi ștergându-mi păcatele prin pocăință, miluieşte-mă. 


Și acum... 


olitoare fierbinte a creştinilor, Născătoare de Dumnezeu, roagă pe 
Fiul Tău să ne izbăvească pe noi de toată răutatea şi necazul vrăjmaşu- 
lui, și pentru îndurările Sale milostive să ne dea iertare de greşeli, cu 
rugăciunile tale, Maică Fecioară. 


Doamne miluieşte... 


tăpâne, Atotţiitorule, Părinte al Unuia-Născut Fiului Tău, Dom- 
nul nostru Iisus Hristos, dă-mi trup neîntinat, inimă curată, minte ve- 
ghetoare, cunoştinţă nerătăcită, şi venirea Duhului Sfânt spre câştigarea 
şi încredințarea adevărului celui întru Hristosul Tău, cu Care Ți se cu- 
vine slavă, cinste, şi închinare împreună cu Duhul Sfânt. Amin. 

lubi-Te-voi, Doamne, tăria mea! Domnul este întărirea mea 
şi scăparea mea; izbăvitorul meu, 


Dumnezeul meu şi ajutorul meu, și voi nădăjdui în El; apă- 
rătorul meu și puterea“ mântuirii mele şi sprijinitorul meu. 


Lăudând, voi chema pe Domnul și de vrăjmaşii mei mă voi 
mântui. 

Cuprinsu-m-au durerile morții și şuvoaiele fărădelegii m-au 
tulburat. 


Durerile iadului m-au înconjurat; cursele morţii mi-au ieşit 
în cale. 








Şi întru necazul meu L-am chemat pe Domnul, și către Dum- 
nezeul meu am strigat; auzit-a glasul meu din lăcaşul Său cel 
sfânt şi strigarea mea înaintea Lui va intra în urechile Lui. 


Şi s-a clătinat şi s-a spăimântat pământul, şi temeliile munți- 
lor s-au tulburat şi s-au clătinat, că S-a mâniat pe ei Dumne- 
zeu. 


Fum s-a ridicat întru mânia Lui şi de la fața Lui foc a pârjolit, 
cărbuni s-au aprins de la El. 


Și a plecat cerurile, și S-a coborât, şi negură era sub picioarele 
Lui. 


Şi S-a suit pe heruvimi şi a zburat; zburat-a pe aripile vântu- 
rilor. 

Şi Şi-a pus întunericul ascun 
tunecoasă în norii 








ș, cort împrejurul Lui, apă în- 


ăzduhurilor. 





De strălucirea feţei Lui norii au fugit, grindina și cărbunii de 
foc. 


Și a tunat din cer Domnul, şi Cel Preaînalt a dat glasul Său. 


"Trimis-a săgeți şi i-a risipit pe ei, înmulțit-a fulgerele și 
tulburat pe ei. 





Și s-au arătat izvoarele apelor, şi s-au descoperit temeliile lu- 
mii de certarea Ta, Doamne, de suflarea duhului mâniei Tale. 


'Trimis-a ajutorul Său din înălțime şi m-a luat, m-a luat la 
Sine din apele cele multe. 


Izbăvi-mă-va de vrăjmaşii mei cei tari şi de cei ce mă urăsc pe 
mine, că s-au întărit mai mult decât mine. 


Năpustitu-s-au asupra mea în ziua necazului meu, dar Dom- 
nul a fost sprijinitorul meu. 

Și m-a scos la loc larg; izbăvi-mă-va, că m-a voit. 


Şi-mi va răsplăti mie Domnul după dreptatea mea, şi după 
curăţia mâinilor mele îmi va răsplăti mie, 


că am păzit căile Domnului şi nu m-am depărtat de Dumne- 
zeul meu săvârşind nelegiuire. 


Că toate judecăţile Lui sunt înaintea mea și îndreptările Lui 
nu s-au depărtat de la mine. 


Și cu EL voi fi fără prihană, și mă voi păzi de fărădelegea mea. 


Şi îmi va răsplăti mie Domnul după dreptatea mea şi după 
curăţia mâinilor mele înaintea ochilor Lui. 


Cu cel cuvios cuvios vei fi; şi cu omul nevinovat nevinovat vei 
fi; 


şi 





u cel ales ales vei fi; şi cu cel îndărătnic Te vei îndărătnici. 


Că Tu pe poporul cel smerit vei mântui şi ochii celor mândri 
vei smeri. 


Că Tu vei lumina făclia mea, Doamne, Dumnezeul meu, Tu 
vei lumina întunericul meu! 


Căci cu Tine mă voi izbăvi de ispită şi cu Dumnezeul meu voi 
trece zidul. 


Dumnezeul meu, fără prihană este calea Lui; cuvintele Dom- 


nului, cu foc lămurite; apărător este tuturor celor ce nădăjdu- 
iesc în El. 


Că cine este Dumnezeu afară de Domnul? Şi cine este Dumne- 
zeu afară de Dumnezeul nostru? 


Dumnezeu este Cel ce mă încinge cu putere şi a făcut fără priha- 
nă calea mea. 


Cel ce face picioarele mele ca ale cerbului și pe înălțimi mă așază. 

Cel ce înveţi mâinile mele la război și ai făcut braţele mele ca un 
arc de aramă. 

Și mi-ai dat mie scutul mântuirii, și dreapta Ta m-a sprijinit; şi 
certarea Ta m-a îndreptat până în sfârşit, și certarea Ta aceasta 
mă va învăţa. 

Lărgit-ai paşii mei sub mine, și n-au slăbit picioarele mele. 
Urmări-voi pe vrăjmaşii mei şi-i voi prinde pe ei, şi nu mă voi 
întoarce până ce nu vor pieri. 

Îi voi necăji pe ei şi nu vor putea să stea, cădea-vor sub picioarele 
mele. 

Şi m-ai încins cu putere spre război, împiedicat-ai pe toţi cei ce 
se sculau asupra mea și i-ai supus mie. 

Și pe vrăjma: 
i-ai nimicit, 





mei i-ai pus pe fugă, şi pe cei ce mă urăsc pe mine 


Strigat-au, şi nu era cine să-i mântuiască; strigat-au către Dom- 
nul, şi nu i-a auzit pe ei. 


Şi-i voi sfărâma pe ei, şi vor fi ca praful în faţa vântului, ca pe tina 
ulițelor îi voi zdrobi pe ei. 


Izbăvi-mă-vei de răzvrătirea poporului; pune-mă-vei în fruntea 
neamurilor. 


Poporul pe care nu l-am cunoscut mi-a slujit mie; întru auzul 
urechii m-a ascultat. 


Fiii cei străini m-au minţit; fiii cei străini au îmbătrânit şi, 
şchiopătând, s-au abătut de la cărările lor. 


Viu este Domnul şi binecuvântat este Dumnezeul meu, şi să 
se înalțe Dumnezeul mântuirii mele! 


36 


i 
i 


m mr: ooer - 





Dumnezeule, Cel ce îmi dai răzbunarea și ai supus popoare 
sub mine, Izbăvitorul meu de vrăjmașii mei cei furioși, 


de la cei ce se scoală asupra mea mă vei înălța, de omul ne- 
drept mă vei izbăvi! 


Pentru aceasta Te voi lăuda între neamuri, Doamne, şi voi 
cânta numelui Tău, 


Cel ce preamăreşti mântuirea împăratului și faci milă unsu- 
lui Tău, lui David şi seminţiei lui până în veac! 


Slavă... Şi acum... Aliluia... 


Cerurile povestesc slava lui Dumnezeu, iar lucrarea mâinilor 
Lui o vesteşte tăria. 


Ziua zilei spune cuvânt, şi noaptea nopții vestește cunoștință. 
Nu sunt graiuri, nici cuvinte ale căror glasuri să nu se audă: 


în tot pământul a ieşit vestirea lor, și la marginile lumii, cu- 
vintele lor. 


Soarelui i-a pus lăcaș; și acesta, ca un mire ce iese din cămara 
sa de nuntă, se va bucura ca un uriaș săvârşindu-și calea sa. 


De la marginea cerului este ieşirea lui, şi la marginea cealaltă 
sosirea lui, și nu este cine să se ascundă de căldura lui. 


Legea Domnului este fără prihană, întoarce sufletele; mărtu- 
ria Domnului e vrednică de credinţă, înțelepțește pruncii; 


Rânduielile Domnului sunt drepte, înveselesc inima; porun- 
ca Domnului e strălucitoare, luminează ochii. 

Erica de Domnul este curată, rămâne în veacul veacului; ju- 
decăţile Domnului sunt adevărate, toate s-au arătat drepte, 


dorite-s mai mult decât aurul și decât piatra de mare preţ, şi 
mai dulci decât mierea și fagurul. 


Că robul Tău le păzeşte pe ele, și întru păzirea lor e răsplătire 
multă. 

De greșeli cine îşi va da seama? De cele ascunse ale mele cu- 
rățeşte-mă 


şi de cele străine fereşte-l pe robul Tău, că de nu mă vor stă- 
pâni, atunci fără prihană voi fi şi mă voi curăți de păcat mare. 





Şi-i vor bineplăcea cuvintele gurii mele, şi cugetul inimii mele 
înaintea Ta va fi pururea, Doamne, ajutorul meu și izbăvitorul 


meu! 








Să te audă Domnul în ziua necazului; să- 
Dumnezeului lui Iacov! 


ti fie scut numele 
Să-ţi trimită ţie ajutor din lăcașul Său cel sfânt şi din Sion să 
te întărească pe tine! 


Să-Şi amintească de toată jertfa ta şi arderea-de-tot a ta bine- 
plăcută să-l fie. 





Să-ţi dea ţie Domnul după inima ta şi toată voia ta să o pli- 
nească! 
Bucura-ne-vom de mântuirea ta şi întru numele Domnului 


Dumnezeului nostru ne vom mări. Plinească Domnul toate 
cererile tale! 





Acum am cunoscut că a mântuit Domnul pe unsul Său; auzi- 
l-va pe el din cerul cel sfânt al Lui. Întru izbânzi minunate 
este mântuirea dreptei Lui. 


Unii se laudă cu carele lor, alții cu caii lor, iar noi ne vom lău- 
da cu numele Domnului Dumnezeului nostru. 

Aceştia s-au împiedicat şi au căzut, iar noi ne-am sculat și 
ne-am îndreptat. 


Doamne, mântuieşte-l pe împărat şi ne auzi pe noi în orice zi 
Te vom chema! 


Doamne, întru puterea Ta se va veseli împăratul şi de mântu- 
irea Ta se va bucura foarte. 

După pofta inimii lui i-ai dat lui şi de voia buzelor lui nu l-ai 
lipsit pe el. 

Că l-ai întâmpinat pe el cu binecuvântările bunătăţii, pus-ai 
pe capul lui cunună de piatră scumpă. 

Viaţă a cerut de la Tine şi i-ai dat lui lungime de zile în veacul 
veacului. 


Mare este slava lui întru mântuirea Ta, slavă și măreție vei 
pune peste el; 





că-i vei da lui binecuvântare în veacul veacului, îl vei umple 


pe el de bucurie cu faţa Ta. 


Că împăratul nădăjduieşte în Domnul și întru mila Celui 
Preaînalt nu se va clinti. 


Află-se mâna Ta peste toţi vrăjmașii Tăi, dreapta Ta să-i afle 
pe toţi cei ce Te urăsc pe Tine! 

Că-i vei face pe ei ca un cuptor de foc în vremea arătării feţei 
Tale; Domnul întru mânia Sa îi va tulbura pe ei şi-i va mânca 
pe ei focul. 


Rodul lor de pe pământ îl vei pierde, şi seminţia lor, dintre 
fiii oamenilor. 


Că au abătut asupra Ta rele, cugetat-au uneltiri care nu vor 
putea să stea. 


Că îi vei pune pe ei pe fugă, iar cu cei rămaşi ai Tăi vei schim- 
ba fața lor. 


Înalță-Te, Doamne, întru puterea Ta! Cânta-vom şi vom lău- 
da faptele puterii Tale. 


Slavă... Și acum... Aliluia... 


Dumnezeule, Dumnezeul meu, ia aminte la mine! Pentru ce 
m-ai părăsit? Departe sunt de mântuirea mea cuvintele gre- 
şelilor mele. 


Dumnezeul meu, striga-voi ziua, și nu vei auzi; noaptea, şi nu 
mi se va socoti nebunie! 


Iar Tu în cel sfânt locuieşti, lauda lui Israel! 


În Tine au nădăjduit părinţii noștri, nădăjduit-au și i-ai izbă- 
vit pe ei. 


Către Tine au strigat şi s-au mântuit, în Tine au nădăjduit și 
nu s-au ruşinat. 


Iar eu sunt vierme, și nu om, ocara oamenilor și defăimarea 
poporului. 

Toți cei ce m-au văzut m-au batjocorit, grăit-au cu buzele, 
clătinat-au din cap, zicând: 


„Nădăjduit-a în Domnul: să-l izbăvească! Mântuiască-l pe el, 
dacă-l voiește!” 

Că Tu eşti Cel ce m-ai tras din pântece, nădejdea mea, de la 
sânii maicii mele. 


Spre Tine m-am aruncat de la naștere, din pântecele maicii 
mele Tu eşti Dumnezeul meu. 


Nu Te depărta de la mine, că necazul este aproape şi nu este 
cine să-mi ajute. 


Înconjuratu-m-au viței mulți, tauri graşi m-au împresurat. 
Deschis-au asupra mea gura lor, ca un leu ce răpește și răc- 
neşte. 

Ca apa m-am vărsat și s-au risipit toate oasele mele; făcu- 
tu-s-a inima mea ca ceara ce se topeşte înlăuntrul meu. 
Uscatu-s-a ca un vas de lut tăria mea și limba mea s-a lipit de 
gâtlejul meu, şi în țărâna morții m-ai coborât. 

Că m-au înconjurat câini mulți, adunarea celor ce viclenesc 
m-a împresurat; străpuns-au mâinile mele și picioarele mele, 


numărat-au toate oasele mele, iar ei priveau și se uitau la 
mine. 


Împărțit-au hainele mele loruși, și pentru cămașa mea au 
aruncat sorţi. 


Iar Tu, Doamne, nu depărta ajutorul Tău de la mine, spre 
ocrotirea mea ia aminte! 


Izbăveşte de sabie sufletul meu, și din mâna câinelui, viața 
mea! 


Mântuieşte-mă din gura leului, și de coarnele inorogilor, 
smerenia mea! 

Povesti-voi numele Tău fraţilor mei; în mijlocul adunării Te 
voi lăuda. 


Cei ce vă temeți de Domnul, lăudaţi-L pe EI! Toată seminția 
lui Iacov, slăviţi-L pe EI! Să se teamă de Dânsul toată seminţia 
lui Israel! 
Că n-a defăimat, nici n-a lepădat ruga săracului, nici nu Și-a 
întors faţa Lui de la mine, iar când am strigat câtre Dânsul, 
m-a auzit. 


De la Tine este lauda mea; în adunarea cea mare Te voi lăuda, 
făgăduinţele mele le voi plini înaintea celor ce se tem de Tine. 





Mânca-vor săracii şi se vor sătura, şi-L vor lăuda pe Domnul 
cei ce-L caută pe Dânsul; vii vor fi inimile lor în veacul vea- 
cului. 








Îşi vor aduce aminte și se vor întoarce la Domnul toate mar- 
ginile pământului, şi se vor închina înaintea Lui toate semin- 
tiile neamurilor, 


că a Domnului este împărăția și El stăpâneşte peste neamuri. 


Mâncat-au şi s-au închinat Lui toţi graşii pământului, înain- 
tea Lui vor cădea toţi cei ce se coboară în pământ. lar sufletul 
meu pentru El viază, 


şi seminția mea îi va sluji Lui. Vesti-se-va Domnului neamul 
ce va să vină şi se va vesti dreptatea Lui poporului ce se va 
naşte, pe care Domnul l-a făcut. 


Domnul mă paşte și nimic nu-mi va lipsi. 


La loc cu verdeață, acolo m-a sălășluit; la apa odihnei m-a 
hrănit. 








Sufletul meu l-a întors, călăuzitu-m-a pe cărările dreptăţii, 
pentru numele Lui. 


Că de voi și umbla în mijlocul umbrei morții, nu mă voi teme 
de rele, că Tu cu mine ești. Toiagul Tău și varga 'Ta, acestea 
m-au mângâiat. 


Gătit-ai masă înaintea mea, împotriva celor ce mă necăjesc; 


uns-ai cu untdelemn capul meu, şi paharul Tău mă îmbată ca 
un puternic. 





Și mila Ta mă va urma în toate zilele vieții mele, ca să locuiesc 
în casa Domnului întru lungime de zile. 


Al Domnului este pământul şi cuprinsul lui, lumea și toți cei 
ce locuiesc în ea. 


Acesta deasupra mărilor l-a întemeiat pe el şi peste râuri l-a 
aşezat pe el. 


Cine se va sui în muntele Domnului? Şi cine va sta în locul cel 
sfânt al Lui? 


Cel nevinovat cu mâinile și curat cu inima, care nu şi-a dat 
spre deşertăciune sufletul său și nu s-a jurat cu vicleșug 
aproapelui său. 





Acesta va primi binecuvântare de la Domnul și milostivire de 
la Dumnezeu, Mântuitorul său. 


Acesta este neamul celor ce-L caută pe Domnul, al celor ce 
caută faţa Dumnezeului lui Iacov. 

Ridicaţi, căpetenii, porţile voastre! Și voi, porți veşnice, ridi- 
caţi-vă, şi va intra Împăratul slavei! 


Cine este Acesta, Împăratul slavei? Domnul cel tare şi puter- 
nic, Domnul cel tare în război! 

Ridicaţi, căpetenii, porțile voastre! Și voi, porți veșnice, ridi- 
cați-vă, și va intra Împăratul slavei! 

Cine este Acesta, Împăratul slavei? Domnul puterilor, Acesta 
este Împäratul slavei! 


Slavă... Şi acum... Aliluia... 


Sfinte Dumnezeule... Slavă... Şi acum... 





Preasfântă Treime... Doamne miluiește... 


Slavă... Şi acum... Tatăl nostru... 


iețuind pe pământ, suflete al meu, pocăieşte-te! Strigă lui Hris 
tos-Dumnezeu: Cunoscătorule de inimi, greşit-am! Mai înainte de a 
mă osândi, milostiveşte-'Te spre mine, Dumnezeule, şi mă miluieşte! 


ână când, suflete al meu, petreci în păcate? Până când amâni 
pocăința? Ia aminte la Judecata care va să fie şi strigă lui Hris- 
tos-Dumnezeu: Cunoscătorule de inimi, greșit-am! Mai inainte de 
a mă osândi, miluieşte-mă! 
Slavă... 


a înfricoşătoarea Judecată toate se vor vădi și fără martori mă 
voi osândi, căci se vor deschide cărțile conştiinţei şi lucrurile cele 
ascunse se vor descoperi. Deci, mai înainte de a se cerceta cele lu- 
crate de mine, Dumnezeule, curăţeşte-mă, şi mă mântuiește! 

Îi 


Și acum... 


cînţeleasă şi necuprinsă este, Stăpână, de Dumnezeu dăruită, 
taina cea înfricoșată ce s-a lucrat întru tine, că pe Cel necuprins ză- 
mislindu-L, L-ai născut, îmbrăcând trup din preacinstitul tău sânge. 
Pe Acela, Preacurată, ca pe Fiul Tău roagă-L, să mântuiască pe toți 
cei ce-ţi cântă ție. 


Doamne miluiește... 


oamne Atotţiitorule, Cuvinte al Tatălui Celui fără de înce- 
put, Dumnezeule cel Singur desăvârşit, lisuse Hristoase, Care, 
pentru îndurările milei Tale celei neasemănate, niciodată nu Te 
desparţi de robii Tăi, ci pururea Te odihneşti întru ei, nu mă pă- 
răsi pe mine, robul Tău, Împărate întru tot Sfinte, ci-mi dă mie, 
nevrednicului, bucuria mântuirii Tale şi-mi luminează mintea cu 
lumina cunoștinței Evangheliei Tale. Sufletul meu îl leagă cu dra 
gostea Crucii Tale; trupul meu cu nepătimirea Ta îl împodobește; 
gândurile mi le împacă; picioarele mi le fereşte de alunecare şi nu 
mă pierde împreună cu fărădelegile mele, Preabunule Doamne, 
ci mă încearcă, Dumnezeule şi cunoaște inima mea; caută şi află 
cărările mele, şi de este calea fărădelegii întru mine, întoarce-mă 
şi mă povăţuieşte pe calea cea veşnică. Că Tu eşti Calea, Adevărul 
şi Viaţa, şi Ție slavă înălțăm, împreună şi Celui fără de început al 
Tău Părinte şi Preasfântului şi Bunului şi de viaţă Făcătorului Tău 
Duh, acum şi pururi, şi în vecii vecilor. Amin. 








45 


Către Tine, Doamne, am ridicat sufletul meu! 

Dumnezeul meu, în Tine am nădăjduit, să nu fiu ruşinat în 
veac, nici să râdă de mine vrăjmașii mei! 

Pentru că toți cei ce Te aşteaptă pe Tine nu se vor ruşina; să se 
ruşineze toţi cei ce fac fărădelegi în zadar! 

Fă-mi cunoscute, Doamne, căile Tale și cărările Tale mă în- 
vaţă! 

Călăuzeşte-mă întru adevărul Tău şi mă învaţă, că Tu eşti 
Dumnezeu, Mântuitorul meu, și pe Tine Te-am aşteptat toa- 
tă ziua! 

Adu-Ți aminte de îndurările Tale, Doamne, şi de milele Tale, 
că din veac sunt! 


Păcatele tinereţilor mele și ale neştiinţei mele nu le pomeni; 
pe mine pomenește-mă după mila Ta, pentru bunătatea Ta, 
Doamne! 

Bun şi drept este Domnul, pentru aceasta lege va pune celor 
ce păcătuiesc în cale. 


Călăuzi-va pe cei blânzi întru judecată, învăţa-va pe cei blân- 
zi căile Sale. 


"Toate căile Domnului sunt milă şi adevăr pentru cei ce caută 
legământul Lui şi mărturiile Lui. 


Pentru numele Tău, Doamne, curățeşte păcatul meu, că mult 
este! 


Cine este omul care se teme de Domnul? Lege va pune lui în 
calea pe care a ales-o. 


Sufletul lui întru bunătăţi se va sălășlui și seminţia lui va 
moșteni pământul. 


Domnul este întărirea celor ce se tem de EI și făgădui 
o va arăta lor. 


Lui 





Ochii mei sunt pururea spre Domnul, că EI va scoate din laţ 
picioarele mele. 


Caută spre mine şi mă miluiește, că părăsit şi sărac sunt eu! 


Necazurile inimii mele s-au înmulțit; din nevoile mele scoa- 
te-mă! 


Vezi smerenia mea și osteneala mea, şi-mi iartă toate păcatele 
mele! 


Vezi pe vrăjmaşii mei că s-au înmulțit și cu ură nedreaptă 
m-au urât! 


Păzeşte sufletul meu şi mă izbăvește, ca să nu mă rușinez că 
am nădăjduit în Tine! 


Cei fără de răutate şi cei drepţi s-au lipit de mine, că Te-am 
aşteptat, Doamne! 


Izbăveşte, Dumnezeule, pe Israel din toate necazurile lui! 

Judecă-mă, Doamne, că eu întru nerăutatea mea am umblat 
şi, în Domnul nădăjduind, nu voi slăbi! 


Ispiteşte-mă, Doamne, şi mă cearcă, cu foc lămurește rărun- 
chii mei şi inima mea! 


Că mila Ta este înaintea ochilor mei și am bineplăcut întru 
adevărul Tău. 


Nu am şezut în adunarea deșertăciunii și la călcătorii de lege 
nu voi intra. 


Urât-am adunarea celor ce viclenesc şi cu cei necredincioși 
nu voi şedea. 


Spăla-voi între cei nevinovaţi mâinile mele și voi înconjura 
altarul Tău, Doamne, 


ca să aud glasul laudei Tale şi să povestesc toate minunile 
Tale! 


Doamne, iubit-am frumuseţea casei Tale şi locul sălașului 
slavei Tale! 


Să nu pierzi împreună cu cei necredincioşi sufletul meu, şi cu 
bărbaţii ucigași, viața mea, 


întru ale căror mâini sunt fărădelegi, şi dreapta lor s-a um- 
plut de daruri. 


ar eu întru nerăutatea mea am umblat; izbăveşte-mă, Doam- 
ne, şi mă miluieşte! 


Piciorul meu a stat întru dreptate; în adunări Te voi binecu- 
vânta, Doamne! 

Domnul este luminarea mea şi mântuitorul meu: De cine 
mă voi teme? Domnul este apărătorul vieții mele: De cine 
mă voi înfricoşa? 


Când s-au apropiat de mine cei ce îmi fac rău, ca să mănânce 
carnea mea, cei ce mă necăjesc și vrăjmaşii mei, aceia au slă- 
bit şi au căzut. 


De s-ar rândui împotriva mea oştire, nu se va înfricoşa inima 
mea; de s-ar ridica asupra mea război, eu întru aceasta nădăj- 
duiesc: 


una am cerut de la Domnul și aceasta voi căuta, ca să locuiesc 
în casa Domnului în toate zilele vieţii mele, ca să văd frumu- 
seţea Domnului și să cercetez lăcașul cel sfânt al Lui. 


Că m-a ascuns în cortul Său în ziua necazurilor mele, acope- 
ritu-m-a în ascunzişul cortului Său, pe piatră m-a înălțat; 


şi acum, iată, a înălțat capul meu peste vrăjmaşii mei; încon- 
jurat-am cortul Lui şi am jertfit jertfă de laudă şi de bucurie. 
Cânta-voi Domnului şi-L voi lăuda. 


Auzi, Doamne, glasul meu cu care am strigat: „Miluiește-mă 
şi mă ascultă!” 


'Ţie a zis inima mea: „Pe Domnul voi căuta!” Te-a căutat pe 
Tine fața mea; fața Ta, Doamne, voi căuta! 


Să nu întorci fața Ta de la mine și să nu Te abați întru mânie 
de la robul Tău! Ajutorul meu fii! Să nu mă lepezi, nici să mă 
părăsești, Dumnezeule, Mântuitorul meu! 


Că tatăl meu şi maica mea m-au părăsit, dar Domnul m-a 
luat la Sine. 

Lege pune-mi mie, Doamne, în calea Ta şi mă călăuzeşte pe 
cărarea cea dreaptă, din pricina vrăjmașilor mei! 


Nu mă lăsa în voia celor ce mă necăjesc, că s-au sculat asupra 
mea martori nedrepţi. Dar nedreptatea s-a minţit pe sine. 


Cred că voi vedea bunătăţile Domnului în pământul celor vii. 


să se întărească 





Aşteaptă-L pe Domnul, îmbărbătează-te și 
inima ta, şi aşteaptă-L pe Domnul! 


Slavă acum... Aliluia... 





Către Tine, Doamne, am strigat! Dumnezeul meu, să nu 
taci depărtându-Te de mine, că, de vei tăcea, mă voi ase- 
măna cu cei ce se coboară în groapă! 

Ascultă, Doamne, glasul rugăciunii mele când mă rog către 
Tine, când ridic mâinile mele către lăcașul Tău cel sfânt! 

Să nu mă tragi pe mine împreună cu cei păcătoşi și cu cei ce 
lucrează nedreptatea să nu mă pierzi, cu cei ce grăiesc pace 
către aproapele lor, dar cele rele sunt în inimile lor! 

Dă-le lor, Doamne, după faptele lor și după viclenia meşteșu- 
girilor lor! După faptele mâinilor lor dă-le lor, răsplătește-le 
răsplata lor! 

Că n-au înţeles lucrările Domnului și faptele mâinilor Lui; îi 
vei surpa pe ei și nu-i vei mai zidi. 


Binecuvântat este Domnul, că a auzit glasul rugăciunii mele. 


Domnul este ajutorul și apărătorul meu; în Ela nădăjduit ini- 
ma mea, şi m-a ajutat, şi a înflorit trupul meu, şi de bunăvoie 
Îl voi lăuda pe El. 





50 









Domnul este întărirea poporului Său și apărătorul mântuirii 
unsului Său. 


Mântuieşte poporul Tău şi binecuvântează moştenirea Ta; 
paşte-i pe ei și-i ridică până în veac! 


Aduceți Domnului, fii ai lui Dumnezeu, aduceţi Domnului 
pe fiii berbecilor! Aduceţi Domnului slavă și cinste, 


aduceţi Domnului slavă numelui Său, închinați-vă Domnu- 
lui în curtea cea sfântă a Lui! 


Glasul Domnului peste ape, Dumnezeul slavei a tunat, Dom- 
nul peste ape multe. 


Glasul Domnului întru tărie, glasul Domnului întru măreție. 


Glasul Domnului zdrobește cedrii, şi va zdrobi Domnul ce- 
drii Libanului, 


şi-i va sfărâma pe ei, şi va zdrobi Libanul ca pe vițel, iar cel 
iubit va fi ca puiul de inorog. 


Glasul Domnului taie para focului. 


Glasul Domnului cutremură pustiul, şi va cutremura Dom- 
nul pustiul Cadeşului. 


Glasul Domnului întăreşte cerbii și va descoperi desişurile, şi 
în lăcașul Lui fiecare zice: „Slavă!” 


Domnul va locui peste potop, şi va şedea Domnul Împărat în 
veac. 


Domnul tărie poporului Său va da, Domnul va binecuvânta 
pe poporul Său cu pace. 












Înălţa-Te-voi, Doamne, că m-ai ridicat şi n-ai lăsat pe vrăj- 
mașii mei să râdă de mine. 

Doamne, Dumnezeul meu, strigat-am către Tine, şi m-ai vin- 
decat! 

Doamne, scos-ai din iad sufletul meu și m-ai slobozit dintre 
cei ce se coboară în groapă! 

Cântaţi Domnului cei cuvioşi ai Lui 
amintirea sfinţeniei Lui. 


i-L lăudaţi pe El întru 





Că urgie este întru mânia Lui, şi viaţă, întru voia Lui. Seara se 
va sălășlui plânsul, iar dimineața, bucuria. 


lar eu am zis întru îndestularea mea: „Nu mă voi clătina în 
veac!” 


Doamne, întru voia Ta, dat-ai frumuseţii mele putere, dar Ţi- 
ai întors faţa Ta şi m-am tulburat. 


Către Tine, Doamne, voi striga şi către Dumnezeul meu mă 
voi ruga: 


„Ce folos de sângele meu de mă cobor în stricăciune? Oare Te 
va lăuda pe Tine țărâna, sau ea va vesti adevărul Tău?” 
Auzit-a Domnul şi m-a miluit; Domnul a fost ajutorul meu. 


Schimbat-ai tânguirea mea în bucurie, rupt-ai sacul meu şi 
m-ai încins cu veselie, 


ca slava mea să-Ți cânte ie și să nu mai fiu mâhnit.  Doam- 
ne, Dumnezeul meu, în veac Te voi lăuda! 


Slavă... Şi acum... Aliluia... 


ta 

În Tine, Doamne, am nădăjduit, să nu fiu rușinat în veac; în- 
tru dreptatea Ta izbăvește-mă şi mă scoate! 


Pleacă spre mine urechea Ta! Grăbeşte-Te de mă scoate! Fii mie 
Dumnezeu apărător și casă de scăpare, ca să mă mântuieşti! 


Că întărirea mea şi scăparea mea eşti Tu, şi pentru numele 
Tău mă vei călăuzi şi mă vei hrăni. 

Scoate-mă-vei din cursa aceasta pe care au ascuns-o mie, că 
Tu eşti apărătorul meu, Doamne! 

În mâinile Tale îmi voi încredința duhul meu. Izbăvitu-m-ai, 
Doamne, Dumnezeul adevărului! 

Urât-ai pe cei ce în zadar slujesc deşertăciunilor; iar eu în 
Domnul am nădăjduit. 

Bucura-mă-voi şi mă voi veseli de mila Ta, că ai căutat spre 
smerenia mea, izbăvit-ai din nevoi sufletul meu 

şi nu m-ai închis în mâinile vrăjmașilor, pus-ai la loc larg pi- 
cioarele mele. 

Miluieşte-mă, Doamne, că mă necăjesc! Tulburatu-s-a întru 
mânie ochiul meu, sufletul meu și inima mea. 

Că s-a stins în durere viaţa mea, şi anii mei, în suspinuri; slă- 
bit-a întru sărăcie tăria mea și oasele mele s-au tulburat. 
Pentru toți vrăjmaşii mei ajuns-am de ocară, şi vecinilor mei, 
foarte, şi frică pentru cunoscuții mei; cei ce mă vedeau afară 
fugeau de mine. 


Uitat am fost, ca un mort, din inima lor, ajuns-am ca un vas 
stricat. 

Că am auzit ocara multora care locuiesc împrejur; când se 
adunau ei împreună împotriva mea, ca să ia sufletul meu s-au 
sfătuit. 


Iar eu în Tine, Doamne, am nădăjduit! Zis-am: Tu eşti Dum- 
nezeul meu! 

În mâinile Tale sunt sorții mei; izbăveşte-mă din mâna vrăj- 
magilor mei şi de cei ce mă prigonesc! 

Arată fața Ta robului Tău; mântuieşte-mă cu mila Ta! 
Doamne, să nu fiu rușinat că Te-am chemat pe Tine! Să se 
rușineze necredincioşii şi să se coboare în iad! 








Mute să fie buzele cele viclene 
triva dreptului, cu mândrie 


care grăiesc fărădelege împo- 
i cu defăimare. 








Cât este de mare mulțimea bunătăţii Tale, Doamne, pe care 
ai gătit-o celor ce se tem de Tine, pe care ai făcut-o celor ce 
nădăjduiesc în Tine, înaintea fiilor oamenilor! 

Întru ascunzişul feţei Tale îi vei ascunde pe ei de tulburarea 


oamenilor şi în cortul Tău îi vei acoperi de grăirea împotrivă 
a limbilor. 


Binecuvântat este Domnul, că minunată $ 
în cetatea cea întărită. 


-a arătat mila Sa 





lar eu am zis întru neliniştea mea: „Lepădat sunt de la fața 
ochilor Tăi!” Pentru aceasta ai auzit glasul rugăciunii mele 
când am strigat către Tine. 








Tubiţi pe Domnul, toţi cuvioşii Lui, că adevăr caută Domnul 
şi răsplăteşte celor ce se mândresc cu prisosinţă! 
Îmbărbătaţi-vă, taţi cei ce nădăjduiţ 
rească inima voastră! 





în Domnul, şi să se întă- 





Fericiţi cei cărora i s-au iertat fărădelegile şi cărora li s-au 
acoperit păcatele. 

Fericit bărbatul căruia Domnul nu-i va socoti păcatul, și nu 
este vicleșug în gura lui. 


Eu am tăcut, căci au îmbătrânit oasele mele strigând eu toată 
ziua; 


că ziua şi noaptea s-a îngreuiat peste mine mâna Ta; întor: 
su-m-am în suferință când ghimpele mi s-a înfipt. 


Fărădelegea mea am cunoscut-o şi păcatul meu nu l-am as- 
cuns. Zis-am: „Împotriva mea mărturi i-voi fărădelegea mea 


Domnului”, și Tu ai iertat nelegiuirea inimii mele. 





Pentru aceasta se va ruga Ţie tot cuviosul la vreme potrivită, 
iar potop de ape de el nu se va apropia. 





Tu eşti scăparea mea în necazul ce mă cuprinde! Bucuria 
mea, izbăveşte-mă de cei ce m-au înconjurat! 


„Înţelepţi-te-voi şi te voi însoţi pe calea aceasta pe care vei 
merge, aţinti-voi asupra ta ochii Mei” 


Nu fiţi asemenea calului şi catârului, întru care nu este price- 
pere. Doamne, strânge cu zăbală şi cu frâu fălcile celor ce nu 
se apropie de Tine! 


Multe sunt biciuirile păcătosului, iar pe cel ce nădăjduieşte în 
Domnul mila îl va înconjura. 


Veseliţi-vă în Domnul și vă bucuraţi, drepţilor, și vă lăudaţi, 
toţi cei drepți la inimă! 


Slavă... Şi acum... Aliluia 

Sfinte Dumnezeule... Slavă... Și acum... 
Preasfântă Treime... Doamne miluieşte... 


Slavă... Și acum... Tatăl nostru... 


meritul meu suflet ce şi-a cheltuit toată viaţa în păcate, Doam- 
ne, cercetează-l şi, ca pe desfrânata pe care ai iertat-o, primeşte mă 
şi mă mântuieşte. 








notând în marea vieții acesteia îmi aduc aminte de adâncul rău- 
tăților mele și cu glasul lui Petru strig Ție: 





mântuiește-mă, Hristoase 
Dumnezeule, mântuieşte-mă, ca un lubitor de oameni. 


Slavă... 


u grabă să intrăm în cămara lui Hristos, ca să auzim toţi feri- 
citul glas al Dumnezeului nostru: Veniţi, iubiţilor, la slava cea ce 
rească! Deci, pârtaşi făcându-ne cu fecioarele cele înțelepte, să ne 
luminăm făcliile noastre prin credinţă. 


Şi acum... 


uflete, pocăieşte-te mai înainte de ieşirea ta, că nemitarnică 
este Judecata şi nesuferită celor ce păcătuiesc. Strigă către Domnul 
cu inimă umilită: Greşit-am Ție întru cunoștință și întru necunoș- 
tinţă, Îndurate, pentru rugăciunile Născătoarei de Dumnezeu, mi- 
lostiveşte-Te şi mă mântuieşte. 


Doamne miluieşte... 


ie, Doamne, Celui Singur bun, îmi mărturisesc păcatele mele. La 
Tine cad eu, nevrednicul, strigând: Greşit-am, Doamne, greșit-am, şi 

nu sunt vrednic să privesc spre înălțimea cerului, din pricina mul- 
ţimii nedreptăţilor mele. Dar Tu, Doamne al meu, dăruieşte-mi la- 
crimi de pocăință care să mă curăţească de toată necurăţia. Căci, 
despărțindu-mă de trup, voi trece prin înfricoșate şi groaznice lo- 
curi, şi mulțime de demoni întunecaţi mă vor întâmpina, şi nimeni 
nu va putea să-mi ajute sau să mă izbăvească. Pentru aceasta, cad la 
bunătatea Ta şi Te rog; nu mă da celor ce-mi fac strâmbătate, nici 
să se laude asupra mea vrăjmaşii mei. Deci nu uita îndurările Tale, 
Doamne, nici nu-mi răsplăti după fărădelegile mele, nici nu-Ți în- 
toarce faţa Ta de la mine, ci Însuţi mă pedepseşte, însă cu milă şi cu 
îndurare, ca vrăjmaşul să nu se bucure de mine. Căci chiar de am şi 
greşit, dar la alt doctor n-am năzuit, nici nu mi-am întins mâinile 
către dumnezei străini. Deci nu depărta rugăciunea mea de la Tine, 
scultă pentru bunătatea Ta 





și întăreşte inima mea întru frica 
Ta! Eacă-se harul Tău, Doamne, ca un foc, care să ardă gândurile 
mele cele rele. Că Tu ești, Doamne, Lumina cea mai de presus de 
toată lumina, Bucuria cea mai de presus de toată bucuria, Odihna 
cea mai presus de toată odihna, Viaţa cea adevărată şi mântuirea, 
care dăinuieşte în vecii vecilor. Amin. 





